|  |  |
| --- | --- |
| **Cooperativa este ”ÎNREGISTRATĂ” la**  **Agenţia Servicii Publice**  **Departamentul înregistrare şi**  **licenţiere a unităţilor de drept**  Nr. **\_IDNO**  din **\_\_\_\_\_\_\_\_\_\_\_\_\_\_\_\_\_\_**  **Registrator**  **\_\_\_\_\_\_\_\_\_\_\_\_\_\_\_\_\_\_/***\_\_\_\_\_\_\_\_\_* | **APROBAT:**  **de Adunarea de Constituire**  **a cooperativei de întreprinzător**  **Proces – verbal Nr.1 din** \_\_\_\_\_\_\_\_\_\_\_\_\_\_\_\_\_\_ |

**STATUTUL**

*\_DenumireCompleta*

**Articolul 1. Dispoziţii generale**

* 1. Cooperativa de întreprinzător (în continuare - cooperativa) este creată în temeiul Legii nr.73-XV din 12 aprilie 2001 privind cooperativele de întreprinzător (în continuare Legea nr.73/2001) şi altor acte normative.

Fondatorii cooperativei, numiţi în continuare membrii cooperativei:

1. **\_FondatorSemnaturaList**
   1. Denumirea cooperativei:

**Deplină - \_DenumireCompleta\_1.**

**Abreviată - \_DenumireAbrev.**

* 1. Sediul cooperativei: \_**AdresaJuridica.**
  2. Termenul de activitate a cooperativei este nelimitat.
  3. Cooperativa este o întreprindere cu statut de persoană juridică, dispune de patrimoniu propriu, separat de patrimoniul membrilor săi, are conturi bancare şi bilanţ autonom, organe de conducere şi control.

**Articolul 2. Scopul, principiile şi genurile de activitate**

* 1. Scopul cooperativei este de a contribui la obţinerea profitului de către membrii săi.
  2. Cooperativa îşi desfăşoară activitatea în baza principiilor:

    a) intrării şi ieşirii benevole în (din) cooperativă a membrilor şi membrilor săi asociaţi;

    b) participării membrilor săi la adunările generale pe bază de principii democratice;

    c) cooperării activităţii sale de întreprinzător cu cea a membrilor săi;

    d) formării capitalului social variabil;

    e) asigurării transparenţei în activitatea sa.

* 1. Cooperativa practică următoarele genuri principale de activitate.

GenuriListDeLaPocesVerbal

**Articolul 3. Drepturile, obligaţiile şi răspunderea cooperativei**

* 1. Cooperativa este în drept:

1. să stabilească preţuri  şi tarife la producţia şi serviciile sale ori la producţia procurată şi serviciile de care beneficiază, precum şi rabaturi (adaosuri) la aceste preţuri şi tarife;
2. să efectueze operaţii comerciale din numele şi în interesul membrilor săi;
3. să creeze sucursale, precum şi să fie participantă a societăţilor comerciale şi membru al altor cooperative şi uniuni de întreprinderi;
4. să contracteze împrumuturi de la membrii şi membrii săi asociaţi, să le acorde împrumuturi în modul stabilit de legislaţie, statutul şi regulamentul respectiv al cooperativei, precum şi de contractele încheiate cu aceştia;
5. să plaseze obligaţiuni şi alte titluri de creanţă în conformitate cu legislaţia privind valorile mobiliare, cu pct.19.2 din statutul cooperativei şi hotărârea adunării generale a acesteia;
6. să înregistreze mărci comerciale (mărci de serviciu, alte mijloace de identificare vizuală a producţiei (serviciilor) sale.
7. să exercite alte atribuţii ce nu contravin legislaţiei şi statutului său.
   1. Cooperativa este obligată:
8. cooperativa este obligată să  livreze (presteze) cel puţin 50 la sută din volumul total al producţiei (serviciilor) proprii membrilor săi şi/sau să procure (să beneficieze) de la membrii săi cel puţin 50 la sută din volumul total al producţiei procurate (serviciilor primite) de către cooperativă;
9. să-şi onoreze obligaţiile faţă de membrii şi membrii săi asociaţi, stabilite de prezenta lege, de statutul său şi de regulamentele sale respective, precum şi de contractele încheiate cu aceştia;
10. să efectueze, după caz, instruirea membrilor cooperativei;
11. să acorde membrilor şi membrilor săi asociaţi informaţii privind activitatea sa, prevăzute de legislaţie şi statutul său;
12. să prezinte organelor de stat abilitate rapoarte în conformitate cu legislaţia;
13. să ţină registrul membrilor săi potrivit prezentei legi, statutului şi regulamentului respectiv al cooperativei;
14. cooperativa este obligată să formeze capitalul de rezervă şi fondul de dezvoltare ale cooperativei;
15. să asigure păstrarea actelor de constituire ale cooperativei, regulamentelor sale, registrului membrilor cooperativei, proceselor-verbale ale adunărilor generale şi şedinţelor, a ordinelor, dispoziţiilor şi rapoartelor organelor cooperativei, contractelor civile şi de muncă, documentelor primare, a registrelor contabile, precum şi a dărilor de seamă fiscale şi rapoartelor specifice, altor documente prevăzute de legislaţie, statutul sau regulamentul respectiv al cooperativei;
16. să îndeplinească alte obligaţii prevăzute de actele legislative, statutul şi contractele cooperativei.

3.3 Cooperativa răspunde pentru obligaţiile asumate cu întreg patrimoniul deţinut de ea cu titlu de proprietate şi nu răspunde pentru obligaţiile membrilor şi membrilor săi asociaţi şi suportă, în limita valorii cotelor lor, riscul pentru aceste obligaţii în cazurile prevăzute de prezenta lege şi de alte acte legislative.

**Articolul 4. Drepturile, obligaţiile şi răspunderea membrilor cooperativei**

* 1. În modul stabilit de legislaţie, statutul şi regulamentele cooperativei, membrul cooperativei are dreptul:

1. să participe la adunările generale, să aleagă şi să fie ales în organele cooperativei, personal sau prin intermediul reprezentantului său;
2. să aibă acces la informaţiile privind activitatea cooperativei, prevăzute la pct.24.4 din prezentul statut;
3. să beneficieze de rabaturi (adaosuri) cooperatiste, precum şi, după caz, de cote bonus şi de dobândă la împrumutul acordat de către el cooperativei;
4. să procure, în mod prioritar, cotele ordinare (părţile acestora) care să cesionează de către alţi membri ai cooperativei;
5. să înstrăineze, să gajeze, să cesioneze să lase prin testament cota sa ordinară (o parte a acesteia), precum şi să iasă din cooperativă la expirarea anului financiar, în modul stabilit de actele legislative, de statutul şi regulamentele respective ale cooperativei;
6. să transforme, cu acordul consiliului cooperativei, cota sa ordinară (o parte a acesteia) în cotă preferenţială ori în împrumut acordat cooperativei;
7. să transforme, cu acordul consiliului cooperativei, cota sa preferenţială (o parte a acesteia) ori împrumutul acordat cooperativei în cota sa suplimentară;
8. să întreprindă alte acţiuni neinterzise de actele legislative sau de statutul cooperativei.
   1. Fiecare membru al cooperativei deţine un singur vot în cadrul adunării generale
   2. Membrul cooperativei este în drept să reprezinte la adunarea generală a membrilor cooperativei doar pe un singur alt membru al cooperativei. Atribuţiile reprezentantului membrului cooperativei în cadrul organelor cooperativei sînt consemnate prin procură.
   3. Membrii cooperativei, care deţin cel puţin 10 la sută din numărul total de voturi ale membrilor cooperativei, au dreptul să ceară în modul stabilit la pct.10.2 din prezentul statut includerea chestiunilor propuse de ei în ordinea de zi a adunării generale.
   4. Membrii cooperativei, care deţin cel puţin 20 la sută din numărul total de voturi ale membrilor cooperativei, au de asemenea dreptul să ceară în modul stabilit de pct.10.3 din prezentul statut, convocarea adunării generale extraordinare, precum şi a şedinţei extraordinare a Consiliului cooperativei, efectuarea de către Comisia de revizie a controalelor suplimentare ale activităţii cooperativei sau a auditului din iniţiativă a situaţiilor ei financiare.
   5. Membrul cooperativei care deţine cota preferenţială beneficiază de drepturile patrimoniale ale membrului asociat.
   6. Membrul cooperativei, la încetarea calităţii sale de membru, are dreptul, în condiţiile art.33 al Legii nr.73/2001, la restituirea valorii cotei sale ordinare, precum şi la plata rabaturilor (adaosurilor) cooperatiste şi, după caz, a dividendelor anunţate, dar neachitate.
   7. Membrul cooperativei nu este în drept:
9. să deţină în capitalul social al cooperativei mai mult de o cotă ordinară;
10. să ceară în perioada activităţii cooperativei restituirea patrimoniului transmis în proprietate cooperativei în contul plăţii cotei sale ordinare;
11. să reprezinte cooperativa fără împuterniciri speciale.
    1. Membrul cooperativei este obligat:
12. să efectueze integral aporturile în contul cotei sale ordinare iniţiale şi suplimentare în modul stabilit de lege, contractul de constituire, statutul şi regulamentul respectiv al cooperativei;
13. să participe la relaţiile economice cu cooperativa în modul prevăzut de Capitolul IX din Legea nr.73/2001, art.16 din prezentul statut, regulamentul privind relaţiile economice cu cooperativa, precum şi contractele încheiate cu aceasta;
14. să informeze cooperativa privind orice schimbare în datele sale introduse în registrul membrilor cooperativei;
15. să respecte alte prevederi ale legislaţiei, statutului şi ale regulamentelor cooperativei, precum şi să execute hotărârile adunării generale.
    1. Dacă membrul cooperativei n-a participat la relaţiile economice cu cooperativa mai mult de 12 luni consecutiv, adunarea generală poate suspenda dreptul lui de vot până la reluarea de către acesta a relaţiilor menţionate, iar dacă, în afară de aceasta, în următoarele 12 luni după suspendarea dreptului de vot aceste relaţii nu se restabilesc, membrul poate fi exclus din cooperativă în modul stabilit.
    2. Membrul cooperativei al cărui drept de vot a fost suspendat de adunarea generală, în conformitate cu pct.4.10, îşi exercită în această perioadă dreptul de vot numai în cazul examinării de către adunarea generală a chestiunii privind reorganizarea sau lichidarea cooperativei.
    3. Membrul cooperativei poartă faţă de cooperativă răspunderea prevăzută de prezenta lege, statutul cooperativei şi contractul încheiat cu aceasta.
    4. Daunele cauzate cooperativei din vina membrului pot fi reparate prin reducerea mărimii cotei ordinare şi/sau preferenţiale a acestui membru, inclusiv în cazul în care valoarea acestei cote urmează a fi restituită în condiţiile art.33 din Legea nr.73/2001.
    5. Membrul cooperativei nu răspunde pentru obligaţiile cooperativei şi suportă riscul pentru aceste obligaţii în limita cotei sale ordinare, inclusiv partea ei nevărsată, precum şi în limita cotei sale preferenţiale dacă o deţine.
    6. Prin derogare de la prevederile pct.4.14 membrii cooperativei poartă solidar răspundere subsidiară în limita părţilor nevărsate ale cotelor ordinare ale membrilor respectivi dacă patrimoniul cooperativei este insuficient pentru satisfacerea revendicărilor creditorilor ei.

# Articolul 5. Condiţiile şi modul de obţinere, retragere şi încetare a calităţii de membru şi membru asociat al cooperativei. Ieşirea şi excluderea din cooperativă.

5.1. Membri ai cooperativei pot fi:

* 1. întreprinderi persoane juridice cu sediul în Republica Moldova sau în străinătate; şi/sau
  2. persoane fizice cetăţeni ai Republicii Moldova, cetăţeni străini sau apatrizi cu drept de reşedinţă în Republica Moldova, , în privinţa cărora nu a fost instituită o măsură de ocrotire judiciară sub forma tutelei, care practică activitate de întreprinzător în conformitate cu legislaţia.
  3. Membri ai cooperativei nu pot fi membrii (participanţii) întreprinderii cu profil de bază similar celui practicat de cooperativă şi care concurează cu ea.
  4. Cooperativa este deschisă pentru admiterea de noi membri, indiferent de sediul (domiciliul) acestora.
  5. Calitatea de membru se obţine prin participare la constituirea cooperativei sau prin intrarea în cooperativă în baza cererii solicitantului şi a deciziei respective a consiliului cooperativei.
  6. Cererea de obţinere a calităţii de membru al cooperativei trebuie să conţină prevederile privind acceptarea de către solicitant a scopului, statutului şi regulamentelor cooperativei şi a obligaţiei de a efectua integral aporturile în contul cotelor sale, iniţială şi suplimentare, precum şi să conţină datele ce confirmă respectarea cerinţelor art.23 alin.(1) din Legea nr.73/2001 şi pct.5.1 ale statutului cooperativei.

5.6. Calitatea de membru al cooperativei se obţine de la data:

* 1. înregistrării de stat a cooperativei - pentru fondatori; sau
  2. efectuării primului aport în contul cotei iniţiale ori procurării cotei ordinare - pentru alte persoane.
  3. Cererea de obţinere a calităţii de membru al cooperativei poate fi respinsă dacă:
  4. obţinerea de către solicitant a calităţii de membru contravine prevederilor actelor legislative sau statutului cooperativei;
  5. solicitantul a fost anterior exclus din cooperativa respectivă;
  6. cooperativa nu este în stare să livreze producţia (să presteze servicii) sau să procure producţia (să beneficieze de serviciile) unui număr mai mare de membri.

5.8. Decizia consiliului cooperativei privind respingerea cererii prevăzute în.pct.5.7 se aduce la cunoştinţa solicitantului în termen de 15 zile de la data adoptării şi se anunţă la cea mai apropiată adunare generală. Decizia consiliului cooperativei poate fi contestată la adunarea generală, a cărei hotărâre este definitivă.

5.9. Calitatea de membru al cooperativei încetează în cazul:

    a) înstrăinării cotei ordinare ori ieşirii din cooperativă în baza cererii;

    b) excluderii acestuia din cooperativă;

    c) reorganizării ori lichidării (decesului) membrului cooperativei;

d) reorganizării ori lichidării cooperativei.

5.10. Ieşirea din cooperativă se efectuează în baza cererii, care se va examina de consiliul cooperativei în termen de o lună de la data depunerii. În decizia consiliului se vor indica obligaţiile patrimoniale reciproce ale membrului cooperativei şi ale cooperativei, legate de restituirea valorii cotei, precum şi termenele executării acestora. De la data depunerii cererii membrul cooperativei pierde dreptul de a fi membru al consiliului, al comisiei de revizie sau preşedinte al cooperativei.

    Dacă cererea de ieşire din cooperativă este depusă cu cel puţin 3 luni până la expirarea anului financiar curent, membrul cooperativei pierde calitatea de membru din prima zi a anului financiar următor. În alte cazuri, dreptul indicat poate înceta din prima zi a celui de al doilea an financiar care urmează celui curent.

5.11. Excluderea din cooperativă se efectuează prin decizia consiliului acesteia sau prin decizia adunării generale, dacă consiliul cooperativei nu este constituit.

5.12. Membrii consiliului, ai comisiei de revizie, ai arbitrajului şi preşedintele cooperativei, aleşi de adunarea generală, pot fi excluşi din cooperativă numai prin hotărâre a adunării generale.

5.13. Membrul cooperativei poate fi exclus din cooperativă în cazul în care acesta:

* 1. nu a avut dreptul să fie membru al cooperativei sau a pierdut acest drept conform art.23 alin.(1) din Legea nr.73/2001 sau pct. 5.1 al statutului cooperativei;
  2. a comis încălcarea definită la art.48 alin.(6) Legea nr.73/2001;
  3. fiind avertizat în scris de către consiliul cooperativei despre neexecutarea sau executarea necorespunzătoare a obligaţiilor sale, continuă să comită încălcări şi după expirarea termenului rezonabil stabilit de consiliul cooperativei pentru înlăturarea acestora;
  4. este concomitent şi membru al altei cooperative de profil similar ce conform statutului cooperativei, aceasta contravine intereselor celei din urmă.

 5.14.Decizia consiliului cooperativei sau hotărârea adunării generale privind excluderea membrului din cooperativă se aduce la cunoştinţa acestuia în termen de 5 zile de la data adoptării.

 5.15.Membrul exclus din cooperativă pierde calitatea de membru din ziua adoptării deciziei (hotărârii) organului abilitat al cooperativei.

5.16. Decizia consiliului cooperativei privind excluderea membrului din cooperativă poate fi contestată la cea mai apropiată adunare generală, iar hotărârea adunării generale în acest sens poate fi atacată în instanţa judecătorească în modul stabilit de actele legislative.

5.17.La ieşirea sau excluderea membrului din cooperativă, Consiliul şi preşedintele cooperativei sînt obligaţi să execute în modul cuvenit cerinţele, prevăzute la pct. 7.3 - 7.6 din prezentul statut, în scopul vânzării cotei membrului care iese din cooperativă.

* 1. În cazul ieşirii din cooperativă, conform deciziei Consiliului cooperativei, se reţine, din valoarea de restituire a cotei membrului respectiv, suma datoriei deţinătorului cotei faţă de cooperativă, acesta fiind înştiinţat printr-o scrisoare.

**Articolul 6. Capitalul propriu al cooperativei. Cotele şi aporturile.**

* 1. Capitalul social al cooperativei este de cel puţin \_CapitalSocial lei, format din contul aporturilor membrulor cooperativei, cu următoarele cote de participare:

1. \_FondatorCotaScurtL
   1. În caz dacă mărimea capitalului propriu al cooperativei la sfârşitul anului doi şi a anilor financiari următori va fi mai mică decât mărimea lui minimală, stabilită la pct.6.1, cooperativa este obligată, în termen de 9 luni de la expirarea anului financiar în care a fost comisă necorespunderea:
2. să sporească mărimea minimală a capitalului propriu; şi/sau
3. să mărească mărimea lui reală prin atragerea cotelor suplimentare şi/sau a efectuării de vărsăminte cu destinaţie specială de achitare a pierderilor de bilanţ.
   1. Capitalul social al cooperativei se formează din cotele membrilor săi, ce constau din cote ordinare (iniţială, suplimentară şi cota bonus).
   2. Mărimea cotei iniţiale a membrului cooperativei se stabileşte reieşind din raportul capitalului social achitat al cooperativei faţă de volumul anual real al vânzărilor şi/sau al achiziţiilor, precum şi faţă de volumul anual de vânzări şi/sau achiziţiilor efectuate de el, conform primului contract încheiat cu cooperativa.
   3. Mărimea cotei suplimentare se stabileşte reieşind din raportul necesităţilor investiţionale anuale ale cooperativei faţă de volumul vânzărilor şi/sau achiziţiilor efectuate de el în anul financiar următor, precum şi de volumul vânzărilor şi/sau achiziţiilor efectuate de fiecare membru al cooperativei în acelaşi an.
   4. Mărimea cotei iniţiale trebuie să fie divizibilă la 10.
   5. Aporturile în contul cotelor suplimentare se fac în formă bănească şi/sau nebănească în modul stabilit prin decizia Consiliului cooperativei. Estimarea valorică a aporturilor nebăneşti în contul cotei se efectuează în cadrul transmiterii aporturilor menţionate cooperativei cu drept de:
4. folosinţă - în conformitate cu art.38 alin.(3) din Legea nr. 73/2001;
5. proprietate - la preţ de piaţă, aprobat de Consiliul cooperativei.
   1. În cazul schimbării termenului de folosinţă a aportului nebănesc în contul cotei, valoarea aportului se va schimba respectiv în modul stabilit de art.38 alin.(3) din Legea nr.73/2001.
   2. Depunerea aporturilor în contul cotelor suplimentare în rate se admite numai în conformitate cu hotărîrea adunării generale într-un termen ce nu depăşeşte 9 luni.
   3. Membrul cooperativei, la expirarea termenului stabilit pentru depunerea aportului în contul cotei, plăteşte cooperativei penalitate în mărime de 0,1% din suma neachitată pentru fiecare zi de întârziere.
   4. Drept aporturi în contul cotei ordinare nu pot servi:

a) evaluarea în bani a activităţii privind constituirea cooperativei;

 b) bunurile imobile şi mobile neînregistrate, inclusiv produsele activităţii intelectuale, pasibile înregistrării de stat în conformitate cu legislaţia;

1. bunurile a căror participare în circuitul civil este interzisă sau limitată de actele legislative, dacă nu există autorizaţia corespunzătoare a autorităţii publice abilitate;
2. împrumuturi primite de la cooperativă;
3. alte bunuri nebăneşti determinate de statutul sau regulamentul respectiv al cooperativei.
   1. Drept aport în capitalul social al cooperativei pot servi bunurile imobile transmise în contul cotelor valorice din bunurile întreprinderilor agricole, fără înregistrarea în prealabil în registrul bunurilor imobile.
   2. Dacă, din motive obiective, membrul cooperativei deţine peste 20% din capitalul social, el este obligat în termen de 3 luni din momentul primirii înştiinţării Consiliului cooperativei privind evenimentul indicat, să depună o cerere despre transformarea surplusului din cota sa în împrumut, acordat cooperativei sau despre cesiunea acestei părţi a cotei.
   3. În caz de neîndeplinire a cerinţei pct.6.13, cooperativei i se aplică prevederile art.5 alin.(7) din Legea nr.73/2001.

**Articolul 7. Cesiunea (înstrăinarea) cotei**

* 1. Cesiunea (înstrăinarea) cotei ordinare către o persoană, care nu este membru al cooperativei, se efectuează doar cu acordul Consiliului cooperativei care trebuie să fie dat în termen de o lună de la data depunerii de către membrul cooperativei a cererii despre cesiunea cotei ( a unei părţi a acesteia) şi depunerea cererii din partea terţului despre procurarea cotei respective (a unei părţi a acesteia). În cererile menţionate trebuie să fie indicat preţul cotei cesionate (a unei părţi a acesteia).
  2. Cesiunea cotei (a unei părţi a acesteia) terţelor persoane (care nu sînt membri ai cooperativei) se admite numai în cazul achitării depline de către membrul cooperativei pentru cota sa.
  3. Preşedintele consiliului cooperativei este obligat în termen de 3 zile să înştiinţeze membrii cooperativei despre condiţiile cesiunii cotei (unei părţi a acesteia) şi despre dreptul lor prioritar de a procura cota (partea cesionată) până la expirarea termenului de o lună, indicat la pct.7.1 prezentul statut.
  4. Dacă câţiva membri ai cooperativei au depus cereri privind procurarea cotei (a unei părţi a acesteia) dreptul la procurare îi revine membrului care va propune un preţ mai mare, iar în cazul când preţurile propuse vor fi aceleaşi, cota (o parte a acesteia) se cesionează proporţional cotelor achitate ale acestor membri, rotungindu-se mărimea părţii cotei cuvenite cotei necesare pentru a asigura divizarea ei la 10 lei.
  5. Dacă membrii cooperativei în termenul stabilit de pct.7.4 nu au beneficiat de dreptul său prioritar de procurare, iar persoană terţă, propusă de membrul respectiv al cooperativei, nu este în drept să fie membru al cooperativei, preşedintele cooperativei este în drept să propună cota cesionată (o parte a acesteia) terţei-persoane pe care o stabileşte.
  6. În caz dacă în termen de o lună nu a fost depusă nici o cerere privind procurarea cotei ( a unei părţi a acesteia) şi Consiliul cooperativei nu permite cesiunea cotei către terţa-persoană, propusă de către membrul respectiv al cooperativei, cooperativa este obligată să restituie valoarea cotei sale potrivit art.33 din Legea nr.73/2001.
  7. Restituirea valorii cotei ordinare se efectuează după examinarea de către adunarea generală a situaţiilor financiare anuale al cooperativei şi după anunţarea plăţilor cuvenite membrilor cooperativei. Restituirea valorii cotei (unei părţi a acesteia), în contul căreia a fost făcută o depunere bănească, se efectuează în termen de **9 luni**, iar restituirea valorii cotei (o parte a acesteia), în contul cărei a fost făcută o depunere nebănească, se efectuează în termen de **3 ani** de la data încetării calităţii de membru al cooperativei.

**Articolul.8 Organele cooperativei**

8.1. Organele cooperativei sunt:

1. adunarea generală a cooperativei (în continuare – adunarea generală);
2. consiliul de administrare a cooperativei (în continuare – Consiliul cooperativei);
3. preşedintele cooperativei;
4. comisia de revizie sau revizorul cooperativei (în continuare – Comisia de revizie);
5. arbitrajul şi alte organe, dacă acestea sînt constituite în conformitate cu statutul cooperativei.

**Articolul 9. Competenţa, tipurile şi formele adunării generale**

* 1. De competenţa exclusivă a adunării generale ţin:

a) aprobarea modificărilor şi completărilor prezentului statut al cooperativei, precum şi aprobarea statutului în redacţie nouă;

b) stabilirea formelor de ţinere a adunărilor generale şi modul de înştiinţare a membrilor cooperativei despre întrunirea acesteia;

1. aprobarea modului de familiarizare a membrilor cooperativei cu materialele pentru ordinea de zi a adunării generale;
2. aprobarea direcţiilor prioritare şi/sau a programului de activitate, precum şi a bugetului cooperativei;
3. aprobarea regulamentelor adunării generale, al Consiliului cooperativei, al Comisiei de revizie, al arbitrajului şi al preşedintelui cooperativei, precum şi a regulamentului privind relaţiile economice cu cooperativa şi a altor regulamente ale cooperativei, modificarea şi completarea acestora;
4. alegerea şi revocarea membrilor Consiliului cooperativei, Comisiei de revizie şi ai arbitrajului cooperativei, precum şi desemnarea cooperativei de consultanţă şi/sau organizaţiei de audit;
5. aprobarea modului de acordare a împrumuturilor membrilor cooperativei şi de primire a împrumuturilor de la aceştia;
6. aprobarea hotărârii privind plasarea obligaţiunilor sau altor titluri de creanţă;
7. stabilirea surselor şi mărimii defalcărilor în rezervele (fondurile) cooperativei şi a direcţiilor de utilizare a acestora;
8. aprobarea normativelor de repartizare a profitului net al cooperativei, precum şi a mărimii plăţilor cuvenite membrilor şi membrilor asociaţi ai acesteia;
9. înfiinţarea, vânzarea sau lichidarea întreprinderilor afiliate ori vânzarea cotei de participare a cooperativei în întreprinderile sale afiliate;
10. deschiderea şi închiderea sucursalelor, aprobarea regulamentelor lor, desemnarea şi eliberarea din funcţie a conducătorilor acestor sucursale;
11. aderarea cooperativei la uniunile de întreprinderi sau retragerea din acestea;
12. examinarea situaţiilor financiare ale cooperativei, a rapoartelor Consiliului cooperativei, Comisiei de revizie şi preşedintelui cooperativei, precum şi aprecierea activităţii acestor organe;
13. examinarea plângerilor membrilor cooperativei împotriva acţiunilor preşedintelui şi/sau ale Consiliului cooperativei, precum şi examinarea observaţiilor la procesele verbale ale adunărilor generale precedente;
14. reorganizarea, vânzarea sau lichidarea cooperativei, precum şi
15. încetarea dreptului de vot al membrului cooperativei în cazul prevăzut la art.48 alin.(3) din Legea nr. nr.73/2001;
16. luarea de decizii în efectuarea tranzacţiilor de proporţii şi/sau a tranzacţiilor cu conflict de interese în cazurile stabilite la art.66 şi/sau art.68 din Legea nr. nr.73/2001;
17. soluţionarea unor probleme, ce ţin de competenţa Consiliului cooperativei sau a preşedintelui cooperativei, transmise acesteia spre examinare de organele de conducere menţionate;
18. adoptarea altor hotărâri prevăzute de Legea nr. nr.73/2001.

9.2. Atribuţiile care ţin de competenţa exclusivă a adunării generale nu pot fi transmise în competenţa altor organe ale cooperativei. Adunarea generală este în drept să examineze şi chestiuni ce nu ţin de competenţa ei, dar sînt transmise spre soluţionare de către consiliul sau preşedintele cooperativei.

9.3 Adunarea generală poate fi ordinară şi extraordinară şi se desfăşoară sub formă de adunare unitară.

**Articolul 10. Pregătirea adunării generale**

* 1. Preşedintele cooperativei, cu cel puţin 15 zile până la întrunirea adunării generale, înştiinţează despre aceasta fiecare membru al cooperativei, în scris şi/sau publică avizul respectiv într-un organ de presă stabilit în statutul cooperativei.
  2. Ordinea de zi a adunării generale se întocmeşte de consiliul cooperativei, ţinîndu-se cont de propunerile membrilor acesteia care deţin cel puţin 10 la sută din numărul total de voturi ale membrilor cooperativei.
  3. Consiliul cooperativei nu este în drept să modifice formulările chestiunilor propuse pentru a fi incluse în ordinea de zi a adunării generale de către membrii cooperativei sau să refuze includerea în ordinea de zi a acestora, cu excepţia cazurilor în care:

    a) aceste chestiuni nu ţin de competenţa adunării generale;

  b) membrii cooperativei care au înaintat propunerea dispun de mai puţin de 10 la sută din numărul total de voturi ale membrilor cooperativei.

* 1. În cerinţa privind convocarea adunării generale extraordinare trebuie să fie formulată ordinea de zi a adunării, precum şi motivele convocării acesteia.
  2. Cerinţa stabilită de pct.10.2. şi/sau pct.10.4., trebuie să fie semnată de către toate persoanele ce au înaintat-o.
  3. Pentru a participa la adunarea generală membrii cooperativei, reprezentanţii lor sînt obligaţi să se înregistreze sub semnătură la comisia de înregistrare până la începutul adunării.
  4. O persoană terţă este în drept să reprezinte la adunarea generală cel mult doi membri ai cooperativei.
  5. Lista membrilor cooperativei, participanţi la adunarea generală, este semnată de către comisia de înregistrare, desemnată de Consiliul cooperativei, şi autentificată de membrii Comisiei de revizie, prezenţi la adunare, şi se anexează la procesul-verbal al adunării generale.
  6. Pentru numărarea voturilor şi întocmirea procesului-verbal al adunării generale cu majoritatea voturilor reprezentate la adunare se confirmă comisia de înregistrare sau se alege un secretar (secretar permanent).
  7. Adunarea generală convocată pentru prima dată se consideră deliberativă, dacă la momentul încheierii înregistrării sînt reprezentate nu mai puţin de jumătate, iar convocată repetat - cel puţin 1/3 din numărul total de voturi ale membrilor cooperativei, înscrişi în lista membrilor cooperativei la începutul zilei în care se desfăşoară adunarea.

**Articolul 11. Modul de desfăşurare a adunării generale**

* 1. Preşedinte al adunării generale este preşedintele sau un alt membru al Consiliului cooperativei.
  2. Preşedinte al adunării generale, convocate nu din iniţiativa Consiliului cooperativei, se alege din rândul membrilor sau persoanelor, care au convocat această adunare.
  3. Modul de votare (deschis sau secret) se stabileşte prin majoritatea voturilor membrilor cooperativei, reprezentate la adunare.
  4. În cadrul votului deschis preşedintele adunării generale votează ultimul.
  5. Adunarea generală adoptă hotărâri cu majoritatea voturilor simple ale celor prezenţi, cu excepţia cazurilor prevăzute la pct.11.6 al statutului prezent.
  6. Cu majoritate de 2/3 din voturile reprezentate la adunarea generală a cooperativei se adoptă hotărâri privind următoarele chestiuni:

1. modificarea şi/sau completarea ordinii de zi anunţate a adunării generale;
2. modificarea condiţiilor şi a modului de obţinere şi de retragere a calităţii de membru al cooperativei;
3. modificarea numărului de voturi de care dispune un membru al cooperativei;
4. stabilirea obligaţiilor suplimentare pentru membrii cooperativei;
5. modificarea mărimii minime a aportului în contul cotelor iniţială şi suplimentară;
6. efectuarea vărsămintelor pentru acoperirea pierderilor de bilanţ ale cooperativei;
7. reorganizarea, vânzarea sau lichidarea cooperativei, întreprinderilor afiliate ale acesteia sau vânzarea cotei de participare a cooperativei în întreprinderile ei afiliate;
8. aprobarea modificărilor şi completărilor statutului cooperativei, precum şi a statutului în redacţie nouă.

**Articolul 12. Consiliul cooperativei.**

12.1. Consiliul cooperativei reprezintă interesele membrilor ei în perioada dintre adunările generale, gestionează activitatea cooperativei în limitele competenţei sale şi este subordonat numai adunării generale.

12.2.De competenţa exclusivă a Consiliului cooperativei ţine:

1. adoptarea deciziilor privind obţinerea calităţii de membru al cooperativei şi de excludere din ea;
2. stabilirea mărimii cotelor iniţiale şi suplimentare;
3. aprobarea valorii de piaţă a aporturilor nebăneşti în contul cotelor;
4. aprobarea cuantumului rabaturilor (adaosurilor) cooperatiste;
5. prezentarea la adunarea generală a propunerilor privind plata  dividendelor şi privind calcularea cotelor bonus;
6. prezentarea la adunarea generală a propunerilor privind aderarea cooperativei la uniunile de întreprinderi sau ieşirea din ele;
7. prezentarea la adunarea generală anuală a avizelor la situaţiile financiare anuale al cooperativei şi la raportul preşedintelui cooperativei;
8. prezentarea la adunarea generală a raporturilor anuale privind activitatea sa şi a cooperativei;
9. adoptarea deciziilor privind desfăşurarea adunărilor generale anuale şi extraordinare;
10. convocarea adunării generale în cazul prevăzut de art.44 alin.(4) din Legea nr.73/2001;
11. întocmirea ordinei de zi a adunării generale, ţinându-se cont de propunerile membrilor acesteia care deţin cel puţin 10 la sută din numărul total de voturi ale membrilor cooperativei;
12. prezentarea la adunarea generală a propunerilor privind mărimea alocaţiilor anuale în capitalul de rezervă şi în fondul de dezvoltare ale cooperativei;
13. alte atribuţii prevăzute de Legea nr. 73/2001.
    1. De competenţa Consiliului cooperativei sînt de asemenea:
14. exercitarea controlului asupra respectării legislaţiei, prezentului statut şi a regulamentelor cooperativei;
15. adoptarea deciziilor privind controalele suplimentare asupra activităţii cooperativei, efectuarea auditului din iniţiativă a situaţiilor financiare anuale ale cooperative;
16. examinarea rapoartelor trimestriale ale preşedintelui cooperativei şi aprecierea activităţii acesteia;
17. aprobarea textelor înştiinţării membrilor cooperativei şi al anunţului privind convocarea adunării generale, precum şi a modului de familiarizare cu materialele pentru ordinea de zi a adunării;
18. soluţionarea litigiilor dintre membrii cooperativei, a plângerilor membrilor cooperativei privind activitatea (inactivitatea) preşedintelui şi a altor persoane cu funcţii de răspundere ale cooperativei;
19. alegerea preşedintelui Consiliului cooperativei;
20. alegerea(desemnarea) preşedintelui cooperativei.
    1. Consiliul cooperativei îşi ţine şedinţele în funcţie de necesităţi, dar nu mai rar decât o dată în trimestru. La şedinţa trimestrială a Consiliului trebuie să fie examinate totalurile activităţii financiar-economice a cooperativei în perioada ce s-a scurs de la începutul anului financiar până la sfârşitul trimestrului de gestiune, precum şi se dă apreciere acestei activităţi.
    2. Consiliul cooperativei este alcătuit din cel puţin 3 membri din rândul membrilor cooperativei(reprezentanţilor întreprinderilor-membre) şi a persoanelor care nu sînt membri ai cooperativei(conform Legii), fiind ales şi un supleant pentru subrogarea, potrivit deciziei Consiliului, a membrului retras al acestuia, din rândul membrilor cooperativei (reprezentanţilor întreprinderilor-membre).
    3. Membrii Consiliului cooperativei se aleg pe un termen de 2 ani.
    4. Membrul consiliului cooperativei nu poate fi, în acelaşi timp, membru al comisiei de revizie sau al arbitrajului ori preşedinte al cooperativei.
    5. Unele şi aceleaşi persoane pot fi alese în calitate de membri ai Consiliului cooperativei un număr nelimitat de ori.
    6. Membrul consiliului cooperativei nu poate delega împuternicirile sale altei persoane.
    7. Preşedintele Consiliului cooperativei se alege de Consiliul cooperativei.
    8. Preşedintele Consiliului cooperativei organizează activitatea Consiliului, încheie contracte cu preşedintele cooperativei, cooperativele de consultanţă, organizaţia de audit şi cu uniunea de întreprinderi, exercită alte atribuţii prevăzute de contractul încheiat cu cooperativa sau de regulamentul Consiliului cooperativei.
    9. Membrii Consiliului cooperativei răspund solidar pentru acoperirea prejudiciului cauzat cooperativei, dacă prejudiciul este o urmare a hotărârii colective a Consiliului.

**Articolul 13. Preşedintele cooperativei**

* 1. Preşedintele cooperativei asigură îndeplinirea hotărîrilor adunării generale şi a deciziilor Consiliului cooperativei, asigură ţinerea registrului membrilor cooperativei, angajează şi eliberează lucrătorii cooperativei, reprezintă cooperativa în instanţele de judecată, în relaţiile cu organele administraţiei publice şi cu terţii, îndeplineşte alte atribuţii, legate de gestionarea cooperativei, care nu ţin de competenţa adunării generale sau a Consiliului cooperativei.
  2. Preşedintele cooperativei este în drept să acţioneze în numele cooperativei fără procură, să efectueze tranzacţii, să aprobe statele de personal, să emită ordine şi dispoziţii, precum şi să îndeplinească alte atribuţii ce nu ţin de competenţa adunării generale sau a Consiliului cooperativei.
  3. **Preşedintele cooperativei** este ales de **Consiliul cooperativei** din rândul membrilor cooperativei sau este desemnat de acelaşi organ din rândul altor persoane, care nu sînt membri ai cooperativei, pe un termen de **3 ani**.
  4. În caz de boală, concediu sau de absenţă temporară a preşedintelui cooperativei, acesta este înlocuit de o persoană aleasă (desemnată) de Consiliul cooperativei.

**Articolul 14. Comisia de revizie**

* 1. Comisia de revizie efectuează controale obligatorii (anuale) şi suplimentare asupra activităţii cooperativei, care includ controlul respectării legislaţiei, prezentului statut şi a regulamentelor cooperativei, precum şi asupra îndeplinirii hotărârilor adunării generale şi a deciziilor Consiliului cooperativei.
  2. Avizul Comisiei de revizie asupra situaţiilor financiare anuale (bilanţului de lichidare) trebuie să conţină recomandări motivate privind aprobarea situaţiilor financiare (bilanţului) cu sau fără rectificări sau recomandări privind remiterea acestuia pentru definitivare.
  3. Avizul Comisiei de revizie asupra rezultatelor controlului suplimentar trebuie să conţină informaţii privind neregulile constatate şi recomandări privind eliminarea acestora.
  4. Avizul Comisiei de revizie este semnat de către toţi membrii acesteia care au participat la control. Dacă vreun membru al Comisiei de revizie nu este de acord cu avizul, opinia separată a acestuia se anexează la aviz.
  5. Adunarea generală a cooperativei nu este în drept să examineze, fără avizul Comisiei de revizie, situaţiile financiare anuale ale cooperativei, precum şi bilanţurile de lichidare iniţial şi final.
  6. Funcţiile Comisiei de revizie pot fi transmise, în temeiul unui contract, cooperativei (organizaţiei) de consultanţă, uniunii de cooperative sau organizaţiei de audit.
  7. Comisia de revizie este aleasă(desemnată) de adunarea generală atît din rândul membrilor(reprezentanţilor întreprinderilor-membre), cît şi a altor persoane, pe un termen de 3 ani şi include un revizor, dacă numărul membrilor cooperativei nu depăşeşte 30 membri, sau trei revizori – în celelalte cazuri, – fiind ales şi un supleant pentru subrogarea, potrivit deciziei Comisiei, al membrului retras al acesteia.
  8. Membri ai comisiei de revizie nu pot fi:

    a) membrii consiliului cooperativei sau ai arbitrajului;

    b) preşedintele cooperativei;

    c) gestionarii cooperativei şi persoanele care ţin evidenţa contabilă în cooperativă;

    d) persoanele care nu posedă calificare în contabilitate, finanţe, economie sau drept;

    e) alte persoane limitate în acest drept de prevederile art.77 alin.(4) din Legea nr.73/2001.

**Articolul 15.****Comisia de Arbitraj şi contestarea deciziilor**

* 1. Deciziile, acţiunile sau inacţiunea organelor cooperativei, denumite în continuare decizii (hotărâri), pot fi contestate de către membrul sau membrul asociat al acesteia în arbitrajul cooperativei, în organul ierarhic superior al acesteia şi/sau în instanţă judecătorească, în modul prevăzut de actele normative.
  2. Arbitrajul se creează pentru examinarea contestărilor la deciziile (hotărârile) organelor cooperativei, prin decizia adunării generale a membrilor cooperativei şi este alcătuită din cel puţin 3 persoane.
  3. Consiliul cooperativei, Comisia de revizie şi membrii cooperativei înaintează adunării generale un număr egal de candidaturi pentru arbitraj, care se alege pe un termen de **3 ani**.
  4. Şedinţele Arbitrajului se convoacă la cererea scrisă a unui membru al (a unor membri ai) cooperativei, în termen de 15 zile de la solicitare.
  5. La şedinţele Arbitrajului participă membrii cooperativei care au contestat decizia (hotărârea) respectivă a organului cooperativei, precum şi reprezentantul organului a cărui decizie (hotărâre) este contestată.
  6. Hotărârea, în forma scrisă, a Arbitrajului se remite, spre executare, organului respectiv al cooperativei în termen de 5 zile de la data adoptării acesteia.
  7. Contestarea în Arbitraj a deciziilor (hotărârilor) organelor cooperativei nu constituie impediment pentru contestarea acestora în organele ierarhic superioare ale cooperativei sau în instanţa judecătorească.
  8. Contestarea deciziilor (hotărârilor) organelor cooperativei în instanţa judecătorească se face în procedură de acţiune în revendicare, în conformitate cu care cooperativa este obligată să dea răspuns asupra fondului revendicării în termen de 10 zile de la data intrării acesteia.

**Articolul 16. Persoanele cu funcţii de răspundere ale cooperativei**

* 1. Persoanele cu funcţii de răspundere ale cooperativei sînt obligate să acţioneze în interesul cooperativei şi nu au dreptul să divulge informaţia confidenţială referitoare la activitatea acesteia.
  2. Cooperativa compensează cheltuielile suportate de către membrii organelor de conducere şi control elective ale cooperativei în exercitarea atribuţiilor de serviciu şi remunerează munca acestora în conformitate cu hotărârea adunării generale.
  3. Numai organul cooperativei care a ales persoanele cu funcţii de răspundere elective ale cooperativei este în drept să accepte demisia acestora sau să le elibereze din funcţia respectivă.
  4. Pentru neprezentarea din culpă membrilor cooperativei a informaţiei prevăzute de pct. 24.4. persoanelor cu funcţii de răspundere neelective le sînt aplicabile sancţiunile disciplinare prevăzute de legislaţia muncii, iar persoanele cu funcţii de răspundere elective pot fi rechemate înainte de termen.
  5. Persoanele cu funcţii de răspundere ale cooperativei eliberate din funcţie înainte de termen pentru nerespectarea legislaţiei, prezentului statut şi a regulamentelor cooperativei nu sînt în drept să exercite, timp de 3 ani, careva funcţii în cooperativă.

**Articolul 17. Relaţiile economice dintre cooperativă şi membrii ei**

* 1. Livrarea (prestarea) producţiei (serviciilor) de către cooperativă membrilor săi sau livrarea (prestarea) de către membrii cooperativei a producţiei (serviciilor) proprii către aceasta se efectuează conform legislaţiei, regulamentului privind relaţiile economice cu cooperativa, precum şi contractelor încheiate cu fiecare membru al cooperativei.
  2. Contractele cu membrii cooperativei se încheie în formă scrisă pentru fiecare an financiar următor, cel târziu la **20 decembrie** a anului în curs.
  3. Cooperativa livrează (prestează) producţie (servicii) şi procură (beneficiază de) producţie (servicii) la preţuri şi tarife egale pentru toţi membrii săi, iar pentru terţi - mai scump (ieftin) conform deciziei Consiliului cooperativei.
  4. Dacă cererea generală pentru producţia (serviciile) cooperativei şi/sau pentru livrarea către cooperativă a producţiei (prestarea către aceasta a serviciilor) depăşeşte posibilităţile ei, membrii cooperativei au dreptul preferenţial la procurarea producţiei cooperativei (beneficierea de serviciile ei) şi/sau la livrarea producţiei (prestarea serviciilor) proprii către aceasta.
  5. Dacă cererea membrilor cooperativei pentru producţia (serviciile) cooperativei şi/sau pentru livrarea producţiei (prestarea serviciilor) proprii către aceasta depăşeşte posibilităţile ei, membrii cooperativei au dreptul la procurarea producţiei cooperativei (beneficierea de serviciile acesteia) şi/sau la livrarea producţiei (prestarea serviciilor) proprii proporţional cotelor achitate de aceştia.
  6. Cererile curente ale membrilor cooperativei sînt satisfăcute în ordinea depunerii acestora.

**Articolul 18. Rabaturile (adaosurile) cooperatiste**

* 1. Rabaturile (adaosurile) cooperatiste pot fi anunţate în cazul în care sînt respectate următoarele condiţii:
  2. cooperativa nu are pierderi de bilanţ în anul pentru care se efectuează plata dividendelor;
  3. mărimea capitalului propriu al cooperativei nu este mai mică decât mărimea capitalului ei social şi calcularea dividendelor nu schimbă acest raport;
  4. cooperativa este solvabilă şi plata dividendelor nu conduce la insolvabilitatea ei.

18.2. Rabaturile (adaosurile) cooperatiste anunţate de consiliul cooperativei:

1. micşorează valoarea volumului anual al vânzărilor ei nete (măreşte preţul de cost al volumului anual al cumpărăturilor); precum şi, corespunzător
2. micşorează preţul de cost al volumului anual al cumpărăturilor (măreşte valoarea volumului anual al vânzărilor nete) ale membrilor cooperativei.
   1. Dreptul la obţinerea rabaturilor (adaosurilor) cooperatiste îl au membrii cooperativei înregistraţi în registrul membrilor cooperativei în orişice perioadă a anului financiar la expirarea căreia se anunţă achitarea rabaturilor (adaosurilor).
   2. Mărimea rabaturilor (adaosurilor) cooperatiste ce revin unui membru al cooperativei se calculează proporţional volumul efectiv de participare a acestuia la relaţiile economice cu cooperativa pentru ultimii doi ani financiari, pentru care n-au fost anunţate rabaturi (adaosuri).
   3. Suma totală şi mărimea rabaturilor (adaosurilor) cooperatiste ce revin fiecărui membru al cooperativei sînt aprobate de Consiliul cooperativei cel tîrziu la **20** **zile** de la adunarea generală anuală şi se anunţă membrilor cooperativei în termen de **5 zile** de la data adoptării deciziei respective.
   4. Dacă membrul cooperativei are obligaţii financiare faţă de cooperativă, rabaturile (adaosurile) cooperatiste calculate acestuia sînt folosite, în temeiul deciziei Consiliului cooperativei, pentru stingerea acestor obligaţii prin compensare.
   5. La cererea membrului cooperativei, care nu are obligaţii financiare faţă de cooperativă, rabaturile (adaosurile) cooperatiste ce îi revin pot fi capitalizate în cota acestuia sau transformate în împrumut acordat cooperativei în baza contractului încheiat în formă scrisă.
   6. Rabaturile (adaosurile) cooperatiste se achită în mijloace băneşti, iar cu acordul Consiliului cooperativei şi al fiecărui membru al cooperativei ele pot fi achitate şi în formă nebănească.
   7. Rabaturile (adaosurile) cooperatiste se achită în termen de şase luni de la data adoptării de către Consiliul cooperativei a deciziei privind achitarea acestora, dacă această decizie nu prevede un termen mai mic.
   8. După expirarea termenului stabilit pentru achitarea rabaturilor (adaosurilor) cooperatiste, cooperativa calculează dobîndă în mărime nu mai mică de dobînda acordată de banca deserventă pentru suma neplătită la timp.
   9. Rabaturile (adaosurile) cooperatiste neîncasate de către membrul cooperativei din propria vină în decursul a trei ani de la data apariţiei dreptului la primirea acestora, sînt transmise în beneficiul cooperativei şi nu pot fi revendicate de către membrul cooperativei decît intentînd acţiune în instanţa de judecată competentă.

**Articolul 19. Normele de prudenţă financiară**

* 1. În scopul evitării riscurilor financiare evidente, cooperativa:

1. nu este în drept să fie participant cu răspundere nelimitată în societăţi comerciale;
2. nu este în drept să efectueze tranzacţii imobiliare, cu excepţia acelor dintre ele ce sînt efectuate pentru necesităţi proprii sau legate de stingerea prin compensare a datoriilor sale debitoare sau creditoare;
3. este obligată să încheie tranzacţii de proporţii şi tranzacţii cu conflict de interese potrivit prevederilor art.66 şi 68 din Legea nr.73/2001;
4. nu este în drept să fie garant, să-şi pună în gaj patrimoniul pentru oligaţiunile membrilor cooperativei şi persoanelor terţe;
5. este în drept să acorde împrumuturi numai membrilor cooperativei care nu au datorii faţă de cooperativă.
   1. Cooperativa este în drept să emită obligaţiuni şi alte titluri de creanţă în conformitate cu legislaţia privind piaţa de capital de o sumă ce nu va depăşi cuantumul minimal al capitalului propriu, dacă capitalul social al cooperativei este plătit integral şi în ultimii 3 ani financiari cooperativa a fost rentabilă, precum şi dacă au fost îndeplinite prevederile legislaţiei privind valorile mobiliare.
   2. Alte norme de prudenţă financiară pot fi prevăzute în regulamentele respective ale cooperativei.
   3. Obligaţia de a respecta normele de prudenţă financiară se pune în sarcina persoanelor cu funcţii de răspundere respective ale cooperativei, în conformitate cu instrucţiunile de serviciu şi/sau cu contractele încheiate cu acestea.
   4. Consiliul cooperativei şi Comisia de revizie sînt obligate să comunice neîntîrziat preşedintelui cooperativei, precum şi celei mai apropiate în timp adunări generale, toate încălcările normelor de prudenţă financiară depistate.

**Articolul 20. Rezervele (fondurile) cooperativei**

20.1. Prin defalcări anuale din profitul net, cooperativa creează:

1. capitalul de rezervă;
2. fondul de dezvoltare a cooperativei;
3. fondul de risc, destinat acoperirii pierderilor valorii reale a cotelor din cauza inflaţiei şi împrejurărilor de forţă majoră;
4. fondul indivizibil.
   1. Sursele şi mărimea defalcărilor în rezervele (fondurile) cooperativei şi a direcţiilor de utilizare a acestora sunt stabilite de adunarea generală la propunerea consiliului cooperativei. Dacă cuantumul capitalului de rezervă constituie 15 % din capitalul social al cooperativei, defalcările în capitalul de rezervă pot fi suspendate în temeiul hotărârii adunării generale.
   2. Fondul de dezvoltare a cooperativei se formează prin defalcări anuale din profitul net al cooperativei şi este destinat pentru dezvoltarea producţiei sale.
   3. Obiectele procurate din mijloacele oferite ca granturi sau donaţii fac parte din fondul indivizibil şi nu se distribuie sub nici o formă membrilor cooperativei.

**Articolul 21. Acoperirea pierderilor cooperativei**

* 1. Pierderile de bilanţ ale cooperativei care nu au fost reportate de către aceasta pe anii următori se acoperă din contul profitului nedistribuit în anii precedenţi, apoi din contul fondului de risc, apoi din contul capitalului de rezervă şi fondului de dezvoltare a cooperativei.
  2. În cazul, în care mijloacele prevăzute la pct.21.1. sînt insuficiente pentru acoperirea pierderilor de bilanţ ale cooperativei, în baza hotărîrii adunării generale pot fi micşorare proporţional toate cotele, inclusiv cele care urmează a fi restituite în condiţiile art.33 al Legii nr.73/2001. Totodată, mărimea fiecărei cote micşorate se rotunjeşte pentru asigurarea divizibilităţii acesteia la 10 (în cazul prevăzut de pct.6.9, partea neplătită nu se micşorează).
  3. În cazul în care măsurile prevăzute la pct.21.1. şi pct.21.2. sînt insuficiente pentru acoperirea pierderilor de bilanţ ale cooperativei, membrii cooperativei efectuează vărsăminte speciale pentru acoperirea pierderilor de bilanţ, în baza hotărârii adunării generale şi cu acordul fiecărui membru al cooperativei. Cuantumul acelor vărsăminte se calculează proporţional volumului efectiv de participare a membrilor cooperativei la activitatea economică a cooperativei. Aceste vărsăminte ale membrilor cooperativei sînt compensate prin majorarea cotei lor din contul fondului de risc în apropiaţii 3 ani de activitate rentabilă a cooperativei.
  4. Pierderile cauzate cooperativei din vina unui membru al acesteia, recunoscute de membrul cooperativei sau stabilite prin hotărârea instanţei judecătoreşti ori de arbitraj, sînt acoperite din contul micşorării valorii cotei acestui membru al cooperativei, inclusiv a cotei ce urmează a fi restituite, respectivul membru al cooperativei fiind notificat în scris.

**Articolul 22. Cotele bonus**

* 1. Cotele bonus pot fi anunţate de adunarea generală în cazul în care cooperativa nu are pierderi de bilanţ în anul financiar la expirarea căruia se anunţă calcularea acestor cote.
  2. Calcularea mărimea cotelor bonus se face proporţional volumului efectiv de participare a fiecărui membru al cooperativei la relaţiile economice cu cooperativa pentru perioada prevăzută la pct.18.3. Totodată, mărimea calculată a cotei bonus ce revine unui membru al cooperativei se rotunjeşte pentru asigurarea divizibilităţii acesteia la 10.
  3. În cazul în care membrul cooperativei are obligaţii financiare faţă de cooperativă, cota bonus calculată se utilizează în baza deciziei Consiliului cooperativei, pentru stingerea acestor obligaţii prin compensare, respectivul membru al cooperativei fiind notificat în scris.

**Articolul 23. Registrul membrilor cooperativei**

* 1. Ţinerea, păstrarea şi închiderea registrului membrilor cooperativei se fac în conformitate cu Legea nr.73/2001, cu alte acte normative, cu prezentul statut şi cu regulamentul privind registrul membrilor cooperativei.
  2. Evidenţa mărimilor, formelor şi datelor de efectuare a aporturilor în contul cotei, a înstrăinării sau compensării valorii acesteia se ţine de contabilitatea cooperativei într-un cont personal al fiecărui membru al cooperativei. Datele respective din acest cont sînt reflectate în fişa de înregistrare şi în registrul membrilor cooperativei, precum şi în raportul anual specializat al cooperativei.
  3. Secretarul cooperativei este obligat să elibereze, la cererea membrului cooperativei extrasul din registrul membrilor cooperativei în termen de 3 zile de la data adresării (o dată în an fără plată). Plata pentru eliberarea adeverinţelor şi extraselor nu poate depăşi cheltuielile de executare a acestora.

**Articolul 24. Evidenţa, rapoartele şi dezvăluirea informaţiei**

* 1. Cooperativa ţine evidenţa contabilă, întocmeşte situaţii financiare, în conformitate cu legislaţia, cu standardele naţionale de contabilitate şi cu regulamentul privind politica sa de evidenţă.
  2. Cooperativa ţine pentru fiecare membru al cooperativei un cont personal în care înregistrează toate relaţiile financiare dintre membrul cooperativei şi cooperativa. O asemenea evidenţă separată este ţinută şi de către fiecare membru al cooperativei.
  3. Dezvăluirea informaţiei privind activitatea cooperativei se face prin:

1. prezentarea situaţiilor financiare organelor abilitate ale administraţiei publice;
2. prezentarea materialelor pentru ordinea de zi a adunării generale;
3. asigurarea accesului la documentele prevăzute de pct.24.4.
4. realizarea altor măsuri prevăzute de legislaţie şi de regulamentele respective ale cooperativei.
   1. Cooperativa asigură accesul organelor abilitate ale administraţiei publice, creditorilor şi membrilor cooperativei la:
5. documentele prevăzute de art. 82 alin.(1) din Legea nr.73/2001;
6. regulamentele cooperativei;
7. regulamentul privind politica de evidenţă a cooperativei;
8. regulamentele sucursalelor;
9. documentele privind emisiunile de obligaţiuni şi de alte titluri de creanţă;
10. documentele care fac dovada dreptului de proprietate asupra bunurilor imobile;
11. lista obiectelor ce constituie fondul indivizibil;
12. alte documente, conform hotărârii adunării generale.
    1. Documentele menţionate la pct.24.4. trebuie să fie păstrate la sediul organului executiv al cooperativei sau în alt loc cunoscut de către membrii cooperativei şi accesibil pentru aceştia.
    2. Membrii cooperativei sînt în drept să ia cunoştinţa oricând, în orele de program, cu aprobarea preşedintelui cooperativei, de documentele prevăzute de pct. 24.4., să obţină extrase din aceste documente şi anumite explicaţii, fără a încălca regimul normal de munca al persoanelor cu funcţii de răspundere respective.
    3. Copiile şi extrasele din documentele prevăzute de pct.24.4. se eliberează de cooperativă, la cererea membrului acesteia, în termen de 3 zile, contra unei plăţi ce nu va depăşi cheltuielile necesare pentru executarea acestora, excepţie făcând cazul prevăzut de pct.23.3.

**Articolul 25. Reorganizarea şi lichidarea în temeiul hotărârii adunării generale**

* 1. Hotărârea adunării generale privind reorganizarea sau lichidarea cooperativei trebuie să prevadă procedura şi termenele de reorganizare sau de lichidare. În cazul reorganizării, această hotărâre trebuie să prevadă şi procedura de determinare a mărimii cotelor membrilor cooperativei ca rezultat al reorganizării.
  2. Membrul cooperativei, care a votat împotriva reorganizării cooperativei în temeiul hotărârii adunării generale, este în drept să iasă din cooperativă conform cererii depuse până la publicarea anunţului privind reorganizarea cooperativei.
  3. Lichidarea cooperativei, în baza hotărârii adunării generale, se face în cazurile în care:

1. activitatea efectivă a cooperativei nu corespunde scopului de a contribui la obţinerea profilului de către membrii săi;
2. cooperativa livrează (prestează) membrilor săi mai puţin de 50% din volumul total al producţiei (serviciilor) proprii şi/sau procură de la membrii cooperativei (beneficiază de) mai puţin de 50% din volumul total al producţiei procurate de (serviciile prestate către) aceasta;
3. s-a redus numărul membrilor cooperativei, acesta devenind mai mic de 5 şi nefiind respectate prevederile art.5 alin.(6)  lit.a) şi b) din Legea nr.73/2001;
4. adunarea generală nu s-a întrunit pe parcursul a doi ani succesivi; precum şi
5. în alte temeiuri ce nu contravin legislaţiei, în baza hotărârii adunării generale .
   1. Din ziua adoptării hotărârii privind lichidarea cooperativei, cesionarea cotei ordinare, transformarea ei în împrumut acordat cooperativei, precum şi ieşirea sau excluderea membrilor din cooperativă nu se admite.
   2. Comisia de lichidare efectuează, împreună cu fostul preşedinte a cooperativei, inventarierea tuturor activelor şi pasivelor cooperativei şi le primeşte în baza procesului-verbal de primire.
   3. Patrimoniul liber de datorii al cooperativei, cu excepţia obiectelor fondului indivizibil, este distribuit de comisia de lichidare în următoarea succesiune:
6. restituirea valorii cotelor ce aparţin persoanelor care au depus cereri de retragere a calităţii de membri al cooperativei cu cel puţin 6 luni înainte de data adoptării hotărârii privind lichidarea cooperativei;
7. distribuirea patrimoniului rămas membrilor cooperativei proporţional valorii cotelor achitate ale acestora.
   1. Patrimoniul transmis cooperativei cu drept de folosinţă în contul cotei se restituie membrului cooperativei în natură, luându-se în considerare uzura normală sau în starea prevăzută de contract.
   2. Dacă, la data publicării anunţului privind lichidarea cooperativei, termenul contractual de folosinţă a patrimoniului transmis în folosinţă în contul cotei nu a expirat:
8. mărimea cotei achitate se micşorează proporţional termenului real în care cooperativa a folosit acest patrimoniu până la data publicării anunţului privind lichidarea cooperativei;
9. membrul cooperativei, care a transmis acest patrimoniu în contul cotei, este obligat să restituie cooperativei plăţile primite de el în plus din fondul de asigurare al cooperativei şi alte plăţi efectuate proporţional cuantumului acestui aport nebănesc.
   1. În procesul de lichidare, adunarea generală nu este în drept să excludă careva obiecte din lista obiectelor fondului indivizibil.

**Articolul 26. Suspendarea activităţii întreprinderii**

* 1. Cooperativa, la decizia adunării generale, poate să îşi suspende temporar activitatea, pe o perioadă, care să nu depăşească trei ani, în cazul în care nu are datorii faţă de bugetul public naţional, precum şi faţă de alţi creditori. Pe perioada suspendării activităţii cooperativei este interzisă desfăşurarea oricăror activităţi de întreprinzător.

**Articolul 27. Dispoziţii finale**

* 1. La soluţionarea altor probleme privind activitatea, reorganizarea şi lichidarea cooperativei, membrii cooperativei se conduc de Legea nr.73/2001, de alte acte normative şi regulamentele cooperativei.
  2. În cazul în care între prevederile prezentului statut şi cele ale regulamentelor cooperativei, nereglementate de acte normative, există contradicţii, rămîne în vigoare dispoziţia statutului. În acest caz, actele juridice menţionate ale cooperativei trebuie armonizate la cea mai apropiată adunare generală.
  3. Prezentul statut este întocmit în 2 (două) exemplare, ambele avînd aceiaşi putere juridică.

**Preşedintele adunării**

**de constituire**

**Secretarul adunării**

**de constituire**